ওয়েব ডেস্ক: চুক্তি মতো প্রাপ্য মেটায়নি বেসরকারি সংস্থা। এবার রডন স্ট্রিটের পার্কোম্যাট সিমপার্ক অধিগ্রহণ করতে চলেছে কলকাতা পুরসভা। চব্বিশ ঘণ্টাকে এমনটাই জানালেন মেয়র শোভন চট্টোপাধ্যায়। ২০০১ সালে রডন স্ট্রিটের পার্কোম্যাট সিমপার্কের উদ্বোধন করেন তত্‍কালীন মুখ্যমন্ত্রী বুদ্ধদেব ভট্টাচার্য। তৃণমূল চালিত কলকাতা পুরবোর্ডের মেয়র তখন সুব্রত মুখোপাধ্যায়। পার্কোম্যাটটি  চালানো ও রক্ষণাবেক্ষণের জন্য একটি বেসরকারি সংস্থার সঙ্গে চুক্তি করে পুরসভা। কিন্তু  দুহাজার দুই সাল থেকে চলতি বছর পর্যন্ত পুরসভার প্রাপ্য কোনও টাকাই ওই সংস্থা মেটায়নি।